b'\n_START_ARTICLE_\nOtis Redding\n_START_SECTION_\n\xc5\xbdivotopis\n_START_PARAGRAPH_\nOtis Redding ro\xc4\x91en je u gradi\xc4\x87u Dawsonu, dr\xc5\xbeava Georgia. U 5. godini s obitelji seli u Macon, tako\xc4\x91er u Georgiji. Pjevati je po\xc4\x8deo u zboru baptisti\xc4\x8dke crkve, a kao tinejd\xc5\xbeer postaje lokalna zvijezda nakon \xc5\xa1to je pobijedio 15 tjedana zaredom na tradicionalnom natjecanju talenata subotom ujutro u kazali\xc5\xa1tu Douglass._NEWLINE_Karijeru je po\xc4\x8deo1960. godine kao dio osoblja Johnnya Jenkinsa. Na jednom snimanju Johnnyeve grupe, ostalo je jo\xc5\xa1 vremena, pa je Otis s njegovim sastavom snimio pjesmu "These Arms of Mine". Poslije je nizao hitove kao \xc5\xa1to su "Mr. Pitiful", "Respect" (kojeg je kasnije obradila kraljica soula Aretha Franklin), "I Can\'t Get No Satisfaction" (tekst su napisali Mick Jagger i Keith Richards iz Rolling Stonesa), i "I Can\'t Turn You Loose" (ulazna pjesma sastava The Blues Brothers). Bio je sjajan glazbenik, a iako mu je karijera trajala od 1960. do 1967., snimio je osam albuma, a jo\xc5\xa1 \xc5\xa1est je posmrtno objavio Atlantic Records. The Doors su ga obo\xc5\xbeavali, a i popularna kultura ga je opjevala_NEWLINE_Otis Redding umro je u 26. godini kada se njegov zrakoplov sru\xc5\xa1io u jezero Monona blizu Madisona u Wisconsinu. Pokopan je na svom ran\xc4\x8du 37 kilometara sjeverno od Macona. Uveden je u Skladateljsku ku\xc4\x87u slavnih, dobio je po\xc5\xa1tansku marku, Grammy za \xc5\xbeivotno djelo (posmrtno), a u Maconu mu je podignut spomenik.'